James Peace

**Kenneth James Peace** aciarĩirwo kũrĩa Paisley kũrĩ mweri 28 wa Kenda mwaka wa 1963. We nĩ mwandĩki wa nyĩmbo cia Kĩskotish, mũhũri wa kĩnanda hĩndĩ ya ndaci na mũini wa nyĩmbo cia kũĩyonania. 

## Rũgano
James Peace aciarĩirwo kũrĩa Paisley, bũrũri wa Scotland, kũrĩ mweri 28 wa Kenda, 1963. Nĩahũthĩrire kahinda kaingĩ ka ũnyinyi wake kũrĩa Helensburgh, mwena wa ithũĩro wa bũrũri wa Scotland kũria andũ mathiaga kũĩgangara hũgũrũrũ- inĩ ya iria. Bamĩrĩ yake nĩ ĩrĩ na aini aingĩ (ta John McGhie), na ningĩ nĩ marĩ na ũkuruhanio wa kĩbamĩrĩ na Felix Burns, mwandĩki wĩ gatũ wa nyĩmbo cia ndaci kahinda inĩ ka nuthu ya mbere ya Karine ya 20. Nĩathiire gũthoma kũhũra piano arĩ na ũkũrũ wa mĩaka ĩnana na moonanio make ma mbere mũingĩ-inĩ warĩ ena ũkũrũ wa mĩaka ikũmi na inya akĩina na Scott Joplin. Thutha wa mĩaka ĩĩrĩ, nĩetĩkĩririo kũingĩra Cukuru wa Ũini na Ngerekano wa Royal bũrũri-inĩ wa Scotland (kahinda gaka cukuru ũyũ wĩtagwo: Royal Conservatoire of Scotland) e ta mũrutwo wa gĩkĩro kĩnini mũno gũĩtĩkĩrio kũingĩra cukuru ũcio. Kũrĩ mwaka wa 1983, nĩarĩkirie thukuru mũnene wa Glasgow ena digirii ya B.A ya kũrutana kũhũra piano. Mwaka ũrĩa warũmĩrĩire, nĩagĩire na diploma ya ũthaki wa nyĩmbo thutha wa gũthaka piano ya Mendelssohn  ya 1 na gĩkundi kia aini a RSAMD. Thutha wa mathomo maya, nĩendirwo mũno e ta mũhũri wa kĩnanda na nĩaikarire itũũra rĩa Edinburgh mwaka-inĩ wa 1988 - 1991.

James Peace nĩaikarire itũũra rĩa Bad Nauheim, bũrũri wa Nijĩrĩmani (Bundesrepublik Deutschland) kuuma mwaka wa 1991- 2009. Kuuma mwaka wa 1998, nĩekire ũthuthuria wa nyĩmbo cia mũthemba wa tango, agĩthondeka CD *"Tango escocés*” (Tango ya Kĩscotish) ya nyĩmbo ciake cia piano iria ciatongoririo nĩ nyĩmbo cia tango, na mwaka wa 2002 nĩarĩ kĩama-inĩ kĩa Cukuru wa Ũini wa Victoria. Mwaka-inĩ ũyũ rĩ, nĩathiire iceera rĩake rĩa ũini e iika mwena wa rũgongo wa bũrũri wa Nijĩrĩmani kũrĩ mweri wa Kenda/ Wa ikũmi na mwena wa Irathĩro kũrĩ mweri wa Ikũmi na ĩmwe rĩrĩ agĩĩka moonanio make ma mbere ma " Tango XVII” kũrĩa Hong Kong.

Mĩaka ĩrĩa yacokereirie, eekire moonanio make kũria Rũraya. Nĩakoretwo na moonania ma ũini wake mwene wa tango mĩciĩ mĩnene ta ĩno: Amsterdam, Athens, Berlin, Brussels, Helsinki, Lisbon, London, Madrid, Oslo, Reykjavík na Vienna.

Kũrĩ mwaka wa 2008, nĩarĩ kĩama-inĩ kĩa Cukuru wa Ũini wa London nĩũndũ wa gũtambũra marĩa eekĩte kũrĩ ũini wa nyĩmbo cia tango.

Thutha wa kahinda kanini kũrĩa Edinburgh, nĩacokire Nijĩrĩmani kũrĩ mweri wa Keeri 2010 na agĩikara Wiesbaden. Ũndũ ũyũ nĩwatũmire gũkorwo na wendi wa ũandĩki  wĩna ũũgĩ na agĩthondeka thenema nguhĩ cia nyĩmbo ciake mwene.Thenema ya ciugo ya “James Peace in Wiesbaden” nĩ ĩmwe ya wĩra wa mũthemba ũyũ ũrĩa arutire.

## Gũtugwo na Iheo
●     Kĩheo kĩa mbere, Kĩhĩtahĩtano kĩa Agnes Millar. Glasgow, 1983

●     Kĩheo kĩa mbere, Kĩhĩtahĩtano kĩa Dunbartonshire EIS. Glasgow, 1984

●     Kĩheo kĩa Ũandĩki ũhoro wa Sibelius. Glasgow, 1985

●     Diploma ya ũtũũgeru, Kĩhĩtahĩtano kĩa Kĩĩmabũrũri kĩa Ũandĩki wa TIM. Rome, 2000

●     Diploma ya ũtũũgeru ya IBLA Foundation. New York, 2002

●     Medal ya Kĩririkano ya Kĩama gĩa Kĩĩmabũrũri gĩa Piano Duo. Tokyo, 2002

●     Medal ya thahabu ya Cukuru wa Kĩĩmabũrũri wa “Lutèce”. Paris, 2008

## Nyĩmbo/Ũandĩki mũnene
●     *Ndurumo* (The Waterfall)

●     *Idylls* 

●     *Rwĩmbo rwa Wendo rwa Kĩroko* (Aubade)

●     *Maithori hatari Kuumũkania* (Lento Lacrimoso)

●     *Mahuti Mariganĩre* (Forgotten Leaves)

●     *Sonata cia oboe na piano* 

●     *Ballade*

●     *Paredi ya thigũkũ ya 1* (Ceremonial March No.1)

●     *Paredi ya thigũkũ ya 2* (Ceremonial March No.2)

●     *Thahabu ya Kĩmera* (Autumn Gold)

●     *Rwĩmbo rwa Tene na tene* (Eternal Song)

●     *“Nĩundũ wa Georgia” (rũthiomi rwa Kigeorgia: საქართველოსთვის)*

*(ciugo cia rwĩmbo: Tamari Chikvaidze, Zurabi Chikvaidze na James Peace)*

●     *Tangos 24 cia piano ya kũhurwo mũndũ arĩ iki*

## Ũkuruhanio wa na nja
Souvenir de Buenos Aires Op. 29 No. 3 (ya piano ika), ''youtube''

Autumn Gold Op. 25, ''youtube''

Lento Lacrimoso Op. 10, ''youtube''

## Marejeo